দ্রুত হেঁটে একটু দূরে সরে এসে একটা সিএনজি পেয়ে যেই উঠে পড়েছি অমনি উল্কার মত উড়ে এসে আমাদের হাত পা জড়িয়ে ধরলো তিনচারজন মানুষ। সিএনজির মধ্যে ও সামনের চাকার নিচে পা ঢুকিয়ে দিয়ে প্রতিবন্ধকতা তৈরী করলো। ভোটার আইডি কার্ড দেখালো। মুক্তি পেতে চটজলদি তিনজনের ভোটার আইডিকার্ড দেখে আমরা এক হাজার টাকা করে দিয়ে দিলাম। কিন্তু এরপরেই যেনো আকাশ ভেঙে পড়লো। পেছন থেকে ছুটে আসতে শুরু করলো আরো অসংখ্য মানুষ।